E. P. Thompson

Edward Palmer Thompson (Oxford, 1924ko otsailaren 3a - 1993ko abuztuaren 28a) britainiar historialari eta idazlea izan zen. Raymond Williams, Richard Hoggart eta Stuart Hallekin batera Kultur ikasketen eta Ezker Berriko erreferenteetako bat da.

Oxfordeko Unibertsitateko irakasle izan zen. 1942an Britainia Handiko Alderdi Komunistako kide egin zen, baina 1956ko Hungariako Iraultza Sobietar Batasunak zapaldu zuenean, alderdia utzi zuen.

Bere lehen obra, William Morris margolariaren biografia, urtebete lehenago agertu zen: William Morris: romantic to revolutionary (1957, William Morris. erromantikotik iraultzailera). Aitzindari izan zen langile munduaren antropologia-azterketan, eta langileriaren sorrerari buruzko oinarrizko lan bat idatzi zuen: The making of the english working class (1963, Ingalaterrako langile klasearen sorrera). Garai hartan Erresuma Batuko Alderdi Laboristako kide zen, alderdiko ezker hegaleko kide. Bere lanen ardatz nagusiak herri kultura, klase kontzientzia eta pentsamendu marxistaz egiten duen interpretazioa dira. Marxismo klasikoan ohikoa den oinarri-superestruktura ereduaren sinpletasunari kritika egin eta, marxismoaren baitan, kultura beste modu batean pentsatzeari ekin zion.Hall, Stuart (2025)[1983]: ”Kultur ikasketen formazioa” in Stuart Hall: Kultura, aurkakotasuna eta boterea, Iruñea, Katakrak.  Thompsonen ikuspegian kultura klaseari lotuta dago eta ondorioz borroka da.Galfarsoro, Imanol (2012): “(Post)marxismoa, kultura eta eragiletasuna: ibilbide historiko labur bat” in Alaitz Aizpuru (et al.): Euskal Herriko pentsamenduaren gida, Bilbo, UEU.  1980tik aurrera arma eta energia nuklearraren aurkako higikundeetan parte hartu zuen eta gai horri buruzko zenbait liburu idatzi zituen: Zero option (1982). Hainbat eta hainbat artikulu idatzi zituen, eta 1998an eleberri bat, The Sykaos papers.

 Erreferentziak 

Kategoria:Historiografia
Kategoria:Ezker Berria
Kategoria:Ikasketa kulturalak
Kategoria:Erresuma Batuko historialariak
Kategoria:Oxfordarrak
Kategoria:Bigarren Mundu Gerrako Britainiar Armadako pertsonal militarra
Kategoria:Erresuma Batuko Alderdi Komunistako kideak